Griekwastad-moorde, verkragting aan mekaar verbind; saak uitgestel | Maroela Media
"Die staat sal aanvoer dat dié twee afsonderlike voorvalle aan mekaar verbind kan word," het staatsaanklaer Hannes Cloete Woensdag aan die beskuldigde gesê. "Ons sal aanvoer dat getuienis bewys dat jy vir die moorde verantwoordelik is."
Die seun het dit ontken.
Cloete het sy kruisverhoor afgesluit en gesê dit is 'n feit dat daar geen aanduiding is dat enigiemand anders, buiten die seun, die misdade kon pleeg nie. "Dit was nie ek nie. Daar moes iemand anders gewees het," het die seun geantwoord.
Cloete het gesê die staat het die seun genoegsame geleentheid gebied om sy weergawe te verduidelik. "Jy het nie van enige van die geleenthede gebruik gemaak nie. Nie een deel van jou getuienis was bevredigend nie." Die staat beweer niks wat die seun gesê het, was die waarheid nie.
Hy het gesê die manier waarop die seun die staat se vrae beantwoord het, was kommerwekkend.
Die saak is tot volgende week Woensdag uitgestel. Regterpresident Frans Kgomo sal dan die slotbetoë aanhoor.
Al is die seun skuldig of onskuldig kry ek hom vreeslik jammer. Ja ek weet almal het al gese hy het nie sy gesin jammer gekry nie. Maar ek glo nog hy is nie alleen gewees nie hy beskerm iemand. Hier diep binne my hoop ek van harte daar kom getuies wat sal wys hy is onskuldig. Ons dink en bid vir jou Don.
Ek stem saam met die staat. Sou daar wel iemand wees wie hy beskerm…..dan beter hy baie vinnig praat. So nie wag daar n baie rowwe tyd op hom vorentoe.
Die feit dat die seun geen emosie toon nie is kommerwekkend, ek meen dit was sy familie. As hy voel die hof is verkeerd het hy steeds tyd om dit reg te stel, al is dit om met sy predikant/sielkundige te praat. Sal nog steeds vir hom bid.
Afgemete, doelgerig, koelbloedig.Ek wil nie oordeel of veroordeel nie, maar ek dink die staat is in die kol hier. Drie mense is vermoor, en een is oorlede agv die hartseer/trauma. Vonnis hom asb gou.